CELEX: 22005D0072
Language: da
Date: 2005-04-29 00:00:00
Title: Afgørelse truffet af Det Blandede EØS-udvalg nr. 72/2005 af 29. april 2005 om ændring af protokol 31 til EØS-aftalen om samarbejde på særlige områder ud over de fire friheder

15.9.2005   
            
            
               DA
            
            
               Den Europæiske Unions Tidende
            
            
               L 239/64
            
         
      AFGØRELSE TRUFFET AF DET BLANDEDE EØS-UDVALG nr. 72/2005
   af 29. april 2005
   om ændring af protokol 31 til EØS-aftalen om samarbejde på særlige områder ud over de fire friheder
   DET BLANDEDE EØS-UDVALG HAR —
   under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt »aftalen«, særlig artikel 86 og 98, og
   ud fra følgende betragtninger:
   
               (1)
            
            
               Protokol 31 til aftalen blev ændret ved afgørelse nr. 180/2004 truffet af Det Blandede EØS-udvalg den 16. december 2004 (1).
            
         
               (2)
            
            
               Det er hensigtsmæssigt at udvide de kontraherende parters samarbejde til at omfatte den forberedende aktion i forbindelse med fremme af Europas sikkerhedsforskning (2005).
            
         
               (3)
            
            
               Protokol 31 til aftalen bør derfor ændres, således at dette samarbejde kan finde sted fra den 1. januar 2005 —
            
         TRUFFET FØLGENDE AFGØRELSE:
   Artikel 1
   I artikel 1 i protokol 31 til aftalen foretages følgende ændringer:
   
               1)
            
            
               Stk. 1 affattes således:
               
                           »1.
                        
                        
                           Fra den 1. januar 1994 deltager EFTA-staterne i gennemførelsen af de rammeprogrammer for Fællesskabets indsats for forskning og teknologisk udvikling, der er omhandlet i stk. 5, og fra den 1. januar 2005 i de aktiviteter, der er omhandlet i stk. 9, gennem deltagelse i deres særprogrammer.«
                        
                     
         
               2)
            
            
               Stk. 2 affattes således:
               
                           »2.
                        
                        
                           EFTA-staterne bidrager finansielt til den i stk. 5 og stk. 9 omhandlede indsats i overensstemmelse med aftalens artikel 82, stk. 1, litra a).«
                        
                     
         
               3)
            
            
               Stk. 6 affattes således:
               
                           »6.
                        
                        
                           Alle evalueringer og større omlægninger af aktiviteter i rammeprogrammerne for Fællesskabets indsats inden for forskning og teknologisk udvikling som omhandlet i stk. 5 og 9 er underlagt den procedure, der er omhandlet i aftalens artikel 79, stk. 3.«
                        
                     
         
               4)
            
            
               Følgende stykke indsættes efter stk. 8:
               
                           »9.
                        
                        
                           EFTA-staterne deltager med virkning fra den 1. januar 2005 i EF-aktioner med relation til følgende budgetpost, der er opført i Den Europæiske Unions almindelige budget for regnskabsåret 2005:
                           
                                       —
                                    
                                    
                                       
                                          Budgetpost 08.14.01: Forberedende aktion i forbindelse med fremme af Europas sikkerhedsforskning (2005)«.
                                    
                                 
                     
         Artikel 2
   Denne afgørelse træder i kraft dagen efter den sidste meddelelse til Det Blandede EØS-udvalg i henhold til aftalens artikel 103, stk. 1 (2).
   Den anvendes fra den 1. januar 2005.
   Artikel 3
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   
      Udfærdiget i Bruxelles, den 29. april 2005.
      
         
            På vegne af Det Blandede EØS-udvalg
         
         
            Richard WRIGHT
            
         
         
            Formand
         
      
   
   
      (1)  EUT L 133 af 26.5.2005, s. 42.
   
      (2)  Ingen forfatningsmæssige krav angivet.